
COKOLA BITUMENA HIDROIZOLĀCIJA


SAGATAVOŠANĀS DARBU UN BŪVDARBU APRAKSTS


Cokola hidroizolācija (bituma mastika):
Atrokot cokolu, izvēlēties piemērotu (smilšainu) pamatni, kā arī, aizberot atrakumu, izvairīties no akmeņu u.c. cietu priekšmetu iekļūšanas būvbedrē.
Apstrādājamai virsmai ir jābūt stingrai, sausai vai mazliet mitrai, gludai, attīrītai no vielām, kas mazina saķeri (putekļiem un eļļām). Gadījumā, ja virsma nav gluda, nelīdzenumus aizdarīt ar betona javu. 
Sagatavoto pamatni ir jāgruntē ar cokolu gruntēšanai paredzētu grunti (šajā gadījumā Weber.tec 901), vienā kārtā, atšķaidītu ar ūdeni proporcijā 1:10. Iestrādi veic ar rokās, izmantojot birsti, otu vai rullīti. Iespējama arī mehāniska iestrāde ar sūkni. Tādā gadījumā, iestrādājot emulsiju mehāniski, to vienmēr atšķaidīt ar 10-20% ūdens. Materiāls jāklāj vienā vai vairākās krusteniskās kārtās. Pirmajai kārtai jāizmanto atšķaidīta emulsija. Nākamās kārtas klāt koncentrētā veidā. Nedrīkst pieļaut peļķu veidošanos. Mastikas žūšanas laiks ir 2 stundas. Iestrādes temperatūra +4 līdz +28 grādi. 
[bookmark: _Hlk147266813]Pēc virsmas sagatavošanas un grunts ieklāšanas, veikt hidroizolācijas materiāla (šajā gadījumā Weber.tec superflex 10) sagatavošanu, saskaņā ar ražotāja norādījumiem, maisot to vairākas minūtes, līdz tiek iegūta apstrādājama, viendabīga masa. Pēc sagatavošanas darbiem veikt hidroizolācijas ieklāšanu divās kārtās 1 līdz 2 stundu laikā pēc abu komponentu. Weber.tec Superflex 10  jāklāj 2 kārtās. Otro kārtu jāklāj uzreiz pēc pirmās kārtas nožūšanas. Ieklāšanu veikt ar zobķelles tipa špakteļlāpstiņu ar atbilstošiem uzklājamās kārtas biezumam distanceriem:
[image: ]
 Ja pamatne atradīsies zem ūdens spiediena, papildus iestrādāt šķiedras audumu. Apstrādājot tehniskās šuves, izmantot hidroizolācijas lentas. Kopējam slāņu biezumam ir jāatbilst konkrētai slodzes grupai. 
Veicot siltumizolācijas (ekstrudētā putupolistirola) līmēšanu, materiāls jāuzklāj uz plākšņu aizmugures 6-8 plauksta izmēra joslās vai pa visu plāksni. Aizberot pamatus, jāseko, lai iestrādātajam pārklājumam ar akmeņiem neradītu mehāniskus bojājumus. 
Siltumizolācijas armēšanas kārtas izveidei lieto armēšanas – līmēšanas javu un stiklašķiedras sietu (saskaņā ar Būvprojektu vai rekomendācijām (160g/m2)). Armēšanas kārtu izveido tikai cokola  virszemes daļā līdz ar drenāžas slāņa vai cokola apmales (betona plākšņu, bruģa) nobeigumu. Pirms armēšanas slāņa iestrādes ekstrudētā polistirola plākšņu virsma ir mehāniski jāpadara raupja. Armēšanas javu uzklāj uz siltumizolācijas plāksnēm ar zobķelli (zobu izmērs 10-12 mm). Uzklātā armēšanas javas slānī iegremdē stiklašķiedras sietu ar zobotās ķelles gludo malu. Sieta salaidumu veido ar 10 cm pārlaidumu. Vajadzības gadījumā armēšanas javu izlīdzina ar špakteļlāpstiņu. Jāpievērš uzmanība, ka zem armēšanas sieta atrodas 2/3 no armējošās javas un 1/3 virs sieta. Armēšanas kārtas biezumam jābūt 4-6 mm. Pēc armēšanas kārtas sacietēšanas to var papildus izlīdzināt, špaktelējot ar armēšanas javu (1-2 mm slāņa biezumā) vai mehāniski noslīpējot ar smilšpapīru.
Horizontālā hidroizolācija (betona un dz/b lentveida pamatiem)
Virsmas līdzenums (paredzēt labošanas risinājumus, ja tiks pārsniegtas pieļaujamās novirzes).
	Nr. 
p. k.
	Novirzes veids
	Apraksts
	Pieļaujamā novirze Δ

	1
	Veidota vai gludināta virsma
kopīgā
vietējā
Neveidota virsma
kopīgā
vietējā

l=2.0m
l=0.2m

l=2.0m
l=0.2m
	
9mm
4mm

15mm
6mm


Pirms hidroizolācijas ierīkošanas Būvdarbu veicējs nodrošina betonēto konstrukciju uz Būvniecības ieceres dokumentācijas piesaistēm uzliktu ģeodēzisko izpildmērījumu ar novirzēm.
Horizontālo hidroizolāciju paredzēts izbūvēt ar Vandex Super hidroizolejošo maisījumu. Tas sastāv no portlandcementa, īpaši apstrādātām kvarca smultīm un aktīvu ķimikāliju savienojumu. 
Pamatu virsmām ko apstādās ar Vandex Super jābūt tīrām un ar vaļēju kapilāro sistēmu. Visu lieko no pamatu virmas notīrīt ar tekošu ūdeni un drāšu birsti. Pirms Vandex Super uzklāšanas, apstrādājamā virsma viegli ir jāsamitrina, lai virsma ir mitra, bet ne slapja.
Vandex Super mehāniski jāsamaisa ar tīru ūdeni (maisa vismaz 3 minūtes, izmantojot mehānisku mikseri) līdz tas sasniedz konsistenci kā biezai eļļas krāsai. Aptuvenā maisījuma proporcija ir 0,8 daļas ūdens uz 2,0 daļām Vandex Super, jeb uz 25 kg Vandex Super maisu ir nepieciešami 10 litri tīra ūdens. Gatavu maisījumu jāspēj izlietot 20 minūšu laikā to ik pa brīdim apmaisot. Jau iepriekš uzmaisītam ar ūdeni maisījumam papildus ūdeni nedrīkst pievienot.
Vandex Super uzklāt ar mūrnieka birsti 2 kārtās, otro kārtu jāuzklāj, kamēr pirmā kārta vēl nav pilnībā sacietējusi.
Aizliegts uzklāt, ja temperatūra ir zem +5°C vai arī substrāts ir sasalis.
2. Patēriņš
Saskaņā ar ražotāja noteikto, materiāla uzklāšanas daudzums ir 1,2 kg/m2, iepriekš sagatavotai virsmai (attīrīts no cementa piena, no putekļiem, smiltīm utt. un nav lielu nelīdzenumu vai kavernu). Uzklātā materiāla daudzums tiek kontrolēts ar materiāla patēriņu, piemēram, ja konstrukcija ir 6 m gara un 30 cm plata, tad min patēriņš, saskaņā ar datu lapu, ir 1,8 m2 x 1,2 kg = 2,16 kg.

